2. ลักษณะการประกอบธุรกิจ

1.  ประวัติความเป็นมา และการเปลี่ยนแปลง

ในระหว่างสงครามโลกครั้งที่ 2 บริษัทประกันภัยต่างชาติหนีภัยสงครามออกนอกประเทศ ฯพณฯ
จอมพล ป. พิบูลสงคราม นายกรัฐมนตรีในขณะนั้น
ได้พิจารณาและเล็งเห็นว่าหากไม่มีบริษัทประกันภัยของคนไทยที่จะรับประกันภัยเพื่อคนไทยอยู่เลย
อาจส่งผลเสียหายต่อระบบการเงินของประเทศได้ จึงได้จัดตั้งบริษัท ไทยเศรษฐกิจประกันภัย จำกัด
เมื่อวันที่ 31 มกราคม พ.ศ. 2485 โดยมีสำนักงานแห่งแรกตั้งอยู่ที่ ตรอกฮ่องกงแบงค์
ถนนสี่พระยา กรุงเทพฯ ซึ่งเป็นย่านความเจริญทางธุรกิจในขณะนั้น บริษัท ไทยเศรษฐกิจประกันภัย
จำกัด ได้รับอนุญาตประกอบธุรกิจทั้งประกันชีวิต และประกันวินาศภัยทุกประเภท ด้วยทุนจดทะเบียน
4,000,000.- บาท แบ่งเป็นหุ้น ๆ ละ 100 บาท จำนวน 40,000 หุ้น
ซึ่งผู้ถือหุ้นชำระค่าหุ้นเพียงร้อยละ 25 ปรากฏว่า การประกอบการได้ดำเนินการไปด้วยดี
ภาครัฐและเอกชนให้ความร่วมมือและสนับสนุนบริษัทประกันภัยของคนไทยแห่งแรกอย่างเต็มกำลังความสามารถ
ทำให้ผลการประกอบการมีกำไรมาโดยตลอด
และได้นำกำไรมาชำระเป็นค่าหุ้นจนกระทั่งครบจำนวนทุนจดทะเบียน
กิจการได้ดำเนินมาด้วยความก้าวหน้า จนกระทั่งสถานที่ประกอบการเดิมคับแคบ
จึงได้ย้ายที่ทำการมายัง ถนนสาทรเหนือ

ปี 2511 ได้ย้ายสำนักงานมาอยู่ที่ อาคารไทยเศรษฐกิจประกันภัย เลขที่ 160 ถนนสาทรเหนือ
แขวงสีลม เขตบางรัก กรุงเทพ

ปี 2525 ได้เพิ่มธุรกิจรับประกันภัยรถยนต์

ปี 2526 บริษัท ได้โอนทรัพย์สินและหนี้สินส่วนที่เกี่ยวกับประกันชีวิต ให้แก่ บริษัท ไทยเศรษฐกิจ

ประกันชีวิต จำกัด

ปี 2529 บริษัทข้าวไทย ซึ่งเป็นผู้ถือใหญ่ ได้ขายหุ้นให้กับ บริษัท สยามแร่และน้ำมัน จำกัด
และได้เปลี่ยนผู้บริหารมาเป็น นายพงษ์ศักดิ์ วิสุทธิผล ดำรงตำแหน่งกรรมการผู้จัดการ

ปี 2534 บริษัท ได้รับอนุญาตจากกระทรวงการคลัง
ให้เป็นหลักทรัพย์รับอนุญาตจดทะเบียนในตลาดหลักทรัพย์แห่งประเทศไทย เมื่อวันที่ 1 มีนาคม พ.ศ.
2534 ด้วยทุนจดทะเบียน 60,000,000 บาท และได้เพิ่มทุนระหว่างปี 60,000,000 บาท
รวมเป็นทุน 120,000,000 บาท

ปี 2536 เพิ่มทุนจดทะเบียนเป็น 150,000,000 บาท

ปี 2540 เพิ่มทุนจดทะเบียนเป็น 156,000,000 บาท

ปี 2541 บริษัทฯ ได้เล็งเห็นความสำคัญของการใช้ข้อมูลสาระสนเทศ
เพื่อสอดรับต่อความเปลี่ยนแปลงของธุรกิจในอนาคต บริษัทฯ
ให้ความสำคัญต่อการพัฒนาทรัพยากรมนุษย์ และระบบคอมพิวเตอร์ให้ทันสมัย จึงได้ติดตั้งระบบ
Software Insure / 90 เพื่อการให้บริการและลูกค้าผู้เอาประกันภัยได้อย่างรวดเร็ว
มีประสิทธิภาพ

ปี 2543 บริษัทฯ ได้พัฒนาระบบคอมพิวเตอร์เพิ่มเติม และสามารถใช้ระบบ Software Insure /
90 เต็มระบบ สร้างเครือข่ายไปยังทุกภูมิภาคของประเทศ โดยระบบ Online และ VPN

2.  ภาพรวมของการประกอบธุรกิจ

บริษัท ไทยเศรษฐกิจประกันภัย จำกัด (มหาชน) ดำเนินกิจการประกันวินาศภัยทุกประเภท
ให้ความคุ้มครองแก่ทรัพย์สิน สิทธิ ประโยชน์ อย่างใดๆ ที่สามารถประเมิน
เป็นมูลค่าได้โดยกำหนดและเรียกเก็บเบี้ยประกันภัยพร้อมทั้งออกกรมธรรม์ประกันภัยที่ได้รับความเห็นชอบ
จากนายทะเบียนประกันวินาศภัย กรมการประกันภัย เพื่อผู้เอาประกันภัยได้ถือไว้เป็นหลักฐาน
การรับประกันวินาศภัย แบ่งออกเป็น 4 ประเภทหลักๆ คือ การประกันอัคคีภัย
การประกันภัยการขนส่งสินค้าทางทะเล การประกันภัยรถยนต์ และ การประกันภัยเบ็ดเตล็ด
โดยมีสัดส่วนในการรับประกันวินาศภัยในรอบปีที่ผ่านมา สามารถแจกแจงได้ดังนี้

การประกันภัยรถยนต์ ประมาณร้อยละ 70 ของจำนวนเบี้ยประกันภัยรับทั้งหมด

การประกันอัคคีภัย ประมาณ ร้อยละ 10 ของจำนวนเบี้ยประกันภัยรับทั้งหมด

การประกันภัยทางทะเลและขนส่ง ประมาณ ร้อยละ 8 ของจำนวนเบี้ยประกันภัยรับทั้งหมด

การประกันภัยเบ็ดเตล็ด ประมาณ ร้อยละ 12 ของจำนวนเบี้ยประกันภัยรับทั้งหมด

นโยบายในการรับประกันภัย บริษัทฯ ยังคงรักษาสัดส่วนการรับประกันภัย
โดยให้มีการรับประกันภัยรถยนต์ในอัตราร้อยละ 70 และเป็นการประกันภัยในสาขาอื่น ๆ ร้อยละ
30 โดยให้มีสัดส่วนของการเจริญเติบโตไม่น้อยกว่า อัตราการเจริญเติบโตของอุตสาหกรรมโดยรวม
เพื่อรักษาส่วนแบ่งตลาด และเพื่อโอกาสในการได้ส่วนแบ่งตลาดเพิ่ม ปัจจุบัน บริษัทฯ
มีส่วนแบ่งตลาดจำนวน ร้อยละ 1.73 จากปริมาณเบี้ยประกันภัยรับทั้งหมดของอุตสาหกรรม

3.  สัดส่วนรายได้

  บริษัทมีรายได้จากการประกอบธุรกิจ ซึ่งแยกได้ดังนี้

ประเภท ปี 2543 ปี 2542

1) การประกันอัคคีภัย 88,312,000 บาท 96,690,000 บาท

2) การประกันภัยการขนส่งสินค้าทางทะเล 61,172,000 บาท 46,230,000 บาท

3) การประกันภัยรถยนต์ 613,998,000 บาท 549,083,000 บาท

4) การประกันภัยเบ็ดเตล็ด 110,830,000 บาท 96,634,000 บาท

 รวม 874,313,000 บาท 788,637,000 บาท

4.  เป้าหมายการดำเนินธุรกิจ (goal)

  บริษัท ตั้งเป้าหมายรายได้จากการดำเนินธุรกิจ ในอีก 2 ปีข้างหน้า ตามประเภทสินค้าดังนี้

ประเภท ปี 2545 ปี 2544

1) การประกันอัคคีภัย 90,000,000 บาท 95,000,000 บาท

2) การประกันภัยการขนส่งสินค้าทางทะเล 70,000,000 บาท 65,000,000 บาท

3) การประกันภัยรถยนต์ 820,000,000 บาท 740,000,000 บาท

4) การประกันภัยเบ็ดเตล็ด 120,000,000 บาท 100,000,000 บาท

รวม 1,100,000,000 บาท 1,000,000,000 บาท

อัตราส่วนการเติบโตรวมเฉลี่ยของเบี้ยประกันภัย ในปี 2544 คิดเป็น 14.4 % และ 10.0% ในปี
2545 โดยเฉพาะ การประกันภัยรถยนต์ ที่ยังคงมีอัตราการเติบโตอย่างต่อเนื่อง
สาเหตุเนื่องจากประชาชนให้ความสำคัญต่อการทำประกันภัยรถยนต์ ภาคบังคับตาม
พรบ.คุ้มครองผู้ประสบภัยจากรถ พ.ศ.2535
และผลของการบังคับใช้กฎหมายอย่างมีประสิทธิภาพตามแนวนโยบายแห่งรัฐที่ต้องการให้รถทุกคันต้องเอาประกันภัย
การประกันภัยรถยนต์ภาคสมัครใจก็มีสัดส่วนเพิ่มขึ้นเช่นเดียวกัน
โดยเฉพาะการประกันภัยความรับผิดต่อบุคคลภายนอก หรือ การประกันภัยชั้น 3
เนื่องจากอัตราเบี้ยประกันภัยมีจำนวนเหมาะสม และสอดคล้องต่อสภาวะเศรษฐกิจโดยรวม

สำหรับการประกันภัยทางทะเลมีแนวโน้มดีขึ้น เนื่องจากภาวะการส่งออกที่เริ่มฟื้นตัว
การประกันภัยเบ็ดเตล็ดมีโอกาสขยายตัวเพิ่มขึ้นเนื่องจากผลิตภัณฑ์การประกันภัยที่หลากหลาย
อย่างไรก็ตาม การประกันอัคคีภัยมีอัตราการเจริญเติบโตที่ถดถอย เนื่องจากข้อจำกัดในการแข่งขัน
และประเภทของผลิตภัณฑ์ ความคุ้มครองที่ถูกกำหนดไว้โดยพิกัดอัตรา
จึงขยายตัวในวงแคบเฉพาะบ้านอยู่อาศัย หรือกิจการที่มีทุนประกันภัยไม่สูงนัก

*************************